জিম সেশন মিস করেছিলেন, তাই ‘শাস্তি’ পেতে হল রোহিত শর্মাকে। মুম্বই ইন্ডিয়ান্সে এ বার অভিনব শাস্তির নিয়ম চালু করেছেন ফ্র্যাঞ্চাইজির মালিকরা। ছোটখাটো নিয়ম ভাঙলেই তারকা ক্রিকেটারদের শাস্তি পেতে হচ্ছে। অবশ্য পুরোটাই মজার মোড়কে।
এর আগে এমন মজাদার শাস্তি পেয়েছিলেন ঈশান কিষান ও অনুকূল রায়। টিম মিটিংয়ে এবং বাস ধরতে দেরিতে এসেছিলেন দুই ক্রিকেটার। তারপরেই মজার পোশাক পড়ে যাত্রা করতে হয়েছিল দুই ক্রিকেটারকে।

এই বিষয়ে অন্যান্য খবর

অর্জুনের সান্নিধ্যেই বিধ্বংসী রোহিত, প্রকাশ্যে এল আসল কাহিনি
ম্যাচের শেষ বল কেন দেখলেন না রোহিত শর্মা, জেনে নিন


ক্যাপ্টেন রোহিত শর্মাও এই শাস্তি থেকে ছাড় পেলেন না। জিম সেশন মিস করার জন্য মজার এক পোশাক পড়তে হল তাঁকেও। ছবিতে দেখা যায়, হার্দিক ও ক্রুনাল পাণ্ড্য হিটম্যানের দুই পাশে মজা উপভোগ করছেন। রোহিত হাত দিয়ে নিজের মুখ আড়াল করেছেন লজ্জায়। সেই ছবি আবার তারকা ক্রিকেটারের স্ত্রী নিজের ইনস্টাগ্রাম অ্যাকাউন্টের স্টোরিতে শেয়ার করে ট্রোল করেন স্বামীকে। ক্যাপশনে লেখেন, ‘‘এটা হওয়ারই ছিল।’’
 



 

Aawww!! He is so CUTEE 😍 . Our Hitman in MI Emoji Jumpsuit! 😂😘😍
A post shared by  Rohit & Ritika 💕 (@rohikaforever) on May 17, 2018 at 9:05am PDT



এমনিতেই মাঠের বাইরের ‘মজা’ বাদ দিলে রোহিত শর্মার মুম্বই এবার মোটেই ফর্মের ধারেকাছে নেই। ক্যাপ্টেন রোহিত ব্যাট হাতে যেমন ব্যর্থ তেমনই দল হিসেবে মুম্বই ইন্ডিয়ান্স সমর্থকদের প্রত্যাশা পূরণ করতে পারছে না। রবিবারেই মুম্বই গ্রুপ পর্বে শেষ ম্যাচে খেলতে নামবে দিল্লি ডেয়ারডেভিলসের বিরুদ্ধে। প্লে অফে উঠতে হলে সেই ম্যাচে জিততেই হবে রোহিতদের।